stanford-oval/wikipedia huggingface dataset:
Arkalochórin luola

| Arkalochórin luola> Σπήλαιο του Προφήτη Ηλία στο Αρκαλοχώρι |
| --- | --- |
 Arkalochórin luolan sisäänkäynti.
Sijainti
 Arkalochórin luola
Koordinaatit:  35°08′38″N, 25°15′37″E
Valtio:   Kreikka
Paikkakunta:  Arkalochóri, Minóa Pediáda, Iraklion, Kreeta
Historia
Tyyppi:  luolapyhäkkö
Huippukausi:  2500–1500 eaa.
Kulttuuri:  minolainen kulttuuri
Korkeus:  400 m
Aiheesta muualla
  Arkalochórin luola Commonsissa 
Infobox OKNimi-testi OK: 
Arkalochórin luola (kreik. Σπήλαιο του Προφήτη Ηλία στο Αρκαλοχώρι, Spílaio tou Profíti Ilía sto Arkalochóri) on luola ja minolaisaikainen arkeologinen kohde Kreetan saarella Kreikassa. Se sijaitsee noin 400 metrin korkeudessa Arkalochórin kaupungin keskustan lounaispuolella pienen Profeetta Elialle (Profítis Ilías) omistetun kappelin luona.
Arkalochórin luolasta löydettyjä labryksiä eli kaksoiskirveitä noin ajalta 1700–1600 eaa. Iraklionin arkeologinen museo.
Luolaan johtaa kapea sisäänkäynti, jonka leveys on noin 0,7 metriä ja korkeus 1,6 metriä. Sisältä luola on noin 30 metriä pitkä, mutta se on nykyisin pienempi kuin muinaisina aikoina, sillä sen katto romahti mahdollisesti maanjäristyksen seurauksena noin vuonna 1500 eaa. Luola oli minolaisena aikana luolapyhäkkönä. Sitä on käytetty ainakin 2500-luvulta eaa. lähtien. Luolasta on löydetty paljon votiiviesineitä, joista monet ovat kultaisia tai hopeisia. Suuri osa löydöistä on erilaisia aseita, kuten labryksiä eli kaksoiskirveitä. Tästä on päätelty, että luola on mahdollisesti ollut omistettu sodanjumalalle. Eräs löydöksistä on niin kutsuttu Arkalochórin kirves, jossa on tuntematonta kirjoitusta, mahdollisesti lineaari-A-kirjoitusta.
Luolan ensimmäiset kaivaukset suoritti Josíf Chatzidákis vuonna 1912. Järjestelmällisemmät kaivaukset suoritettiin vuosina 1934–1935 Spyrídon Marinátoksen ja Nikólaos Platónin johdolla. Luolasta tehdyt löydökset ovat Iraklionin arkeologisessa museossa.
Aiheesta muualla

Kuvia tai muita tiedostoja aiheesta Arkalochórin luola Wikimedia Commonsissa
Brock Faber

Brock Faber (s. 22. elokuuta 2002 Maple Grove, Minnesota, Yhdysvallat) on yhdysvaltalainen jääkiekkoilija, joka edustaa NHL-joukkue Minnesota Wildia. Los Angeles Kings varasi hänet toisella kierroksella 45. varausvuorolla vuoden 2020 NHL:n varaustilaisuudessa. Heinäkuussa 2022 Kings kauppasi Faberin ja ensimmäisen kierroksen varausvuoron vuoden 2023 NHL:n varaustilaisuudessa Wildiin vaihdossa Kevin Fialaan. Ennen NHL-uraansa hän pelasi USA Hockey National Team Development Program-ohjelmassa ja Minnesotan yliopiston joukkueessa.Hänen pelipaikkansa on puolustaja ja hänen kätisyytensä on oikea. Faber on pelannut 40 NHL:n runkosarjan ottelua. Näissä otteluissa hän on tehnyt kaksi maalia ja 17 syöttöä eli 19 tehopistettä. Faber on pelannut kuusi NHL:n pudotuspelien ottelua ilman tehopisteitä. Heinäkuussa 2024 Faber solmi Wildin kanssa kahdeksanvuotisen ja yhteensä 68 miljoonan dollarin arvoisen jatkosopimuksen.
Faber kuului Yhdysvaltain joukkueeseen alle 20-vuotiaiden MM-kilpailuissa vuosina 2021 ja 2022. Faber kuului Yhdysvaltain joukkueeseen Pekingin talviolympialaisissa 2022. Olympiaturnauksen neljässä ottelussa hän syötti yhden maalin.  Kaikki uran tilastot päivitetty 8. tammikuuta 2024.
Bolšoi Dom

Bolšoi Dom
Bolšoi Dom (ven. Большой дом, suom. Iso talo) on konstruktivismia edustava rakennus Pietarin kaupungissa Venäjällä. Siinä on Venäjän liittovaltion turvallisuuspalvelun (FSB ven. Федера́льная слу́жба безопа́сности) Pietarin kaupungin Leningradin alueen päämaja.
Rakennus rakennettiin vuosina 1931–1932 alun perin NKVD:n (sisäasiainkansankomissariaatti eli käytännössä sisäasiainministeriö), Tšekan (neuvosto-Venäjän salainen poliisi) ja KGB:n (Neuvostoliiton valtiollinen turvallisuuspoliisi) toimintaa varten.
Sen suunnittelivat arkkitehdit Aleksandr Gegello, Andrei Ol ja Noi Trotski aikaisemmin Helmikuun vallankumouksen aikana palaneen käräjäoikeuden talon paikalle.
Stalinin vainojen aikaan tapettiin tai kidutettiin rakennuksessa useita ihmisiä. Rakennuksesta on suora yhteys vieressä olevaan vankilaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Bispgrund

Bispgrund
| --- | --- |
Sijainti:  Strängnäs Södermanlandin läänissä Ruotsi
Vesialue:  Moraröfjärden, Mälaren 
Korkein kohta:  8 m mpy. 
Pinta-ala:  16 ha
muokkaa - muokkaa wikitekstiä - muokkaa Wikidataa
Bispgrund on Mälarenin saari Ruotsissa Strängnäsin kunnassa, joka sijaitsee Södermanlandin läänissä.
Saari sijaitsee Mälarenin itäosassa pienessä Moraröfjärdenissä, joka muodostaa pohjoisosan kahden suuren saaren Tösterön ja Selaön välissä olevasta salmesta. Salmen eteläosassa sijaitsee Tynnelsön saari, jonka pohjoispuolella on vielä niin ikään pieni Tynnelsöfjärden. Bispgrundin pituus on 0,9 kilometriä ja leveys on 0,5 kilometriä. Saaren pinta-ala on 16 hehtaaria. Saarella on jonkin verran kiinteää asutusta, mutta sinne ei kulje yhteysaluksia.
Historiaa

Tarinan mukaan Bispgrund annettiin kastelahjana Tynnelsön linnalta Lagnön kartanolle. Saarelle rakennettiin yksinkertainen torppa 1800-luvun alussa, mutta vuonna 1905 osti silloinen asukas saaren ja rakennukset itselleen. Omistaja möi torpan everstiluutnantti Erland von Plomgrenille, joka rakennutti saarelle metsästysmajan vuonna 1924. Viimeinen torpan viljelijä lähti saarelta vuonna 1950 ja mökki otettiin vapaa-ajan asunnoksi. Saaren maat jaettiin neljään osaan, joista kullekin nousi myöhemmin vapaa-ajan asunnot. Nykyään osa asunnoista on kiinteästi asuttuja.
Käännös suomeksi
Anselmo Rizzi

Anselmo Rizzin hautakivi
Anselmo Rizzi (20. lokakuuta 1874 Ponteterra – 19. lokakuuta 1934) oli italialainen roomalaiskatolinen piispa. Hänet vihittiin papiksi 17. huhtikuuta 1897 ja nimitettiin Adrian hiippakunnan johtoon 4. kesäkuuta 1913. Piispaksi vihkiminen seurasi 25. heinäkuuta. Pääkonsekraattorina toimi Paolo Carlo Francesco Origo, jota avustivat Luigi Pellizzo ja Agostino Cattaneo.
Rizzi kuoli 59-vuotiaana virassa.
Anselmo Filippo Pecci

Anselmo Filippo Pecci (24. joulukuuta 1868 Tramutola – 14. helmikuuta 1950) oli italialainen roomalaiskatolinen arkkipiispa. Hän kuului benediktiineihin.
Pecci vihittiin papiksi 13. syyskuuta 1891 ja nimitettiin Tricaricon hiippakunnan johtoon 22. kesäkuuta 1903. Piispaksi vihkiminen seurasi 28. kesäkuuta. Pääkonsekraattorina toimi Benedetto Bonazzi, jota avustivat Pasquale Gagliardi ja Giulio Tommasi. Pecci nimitettiin 18. syyskuuta 1907 Acerenza e Materan arkkipiispaksi, jona hän toimi, kunnes jäi eläkkeelle 10. huhtikuuta 1945. Eläkkeellejäämispäivänään hän sai nimityksen Soteropoliin titulaariarkkipiispaksi.
Brian Urlacher

| Brian Urlacher |
| --- | --- |

Henkilötiedot
Syntynyt: 25. toukokuuta 1978 Pasco, Washington
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  117 kg
Pelipaikka:  tukimies
Pelinumero:  54
Pelaajaura
Seurat:  Chicago Bears
NFL-varaus:  9. varaus, 2000 Chicago Bears
Pääsarjaura:  2000–2013
Hall of Fame:  2018
Aiheesta muualla
www.brianurlacher.com
Brian Keith Urlacher (s. 25. toukokuuta 1978 Pasco, Washington, Yhdysvallat) on yhdysvaltalainen entinen amerikkalaisen jalkapallon ammattilainen, pelipaikaltaan tukimies. Hän edusti koko ammattilaisuransa NFL-liigan Chicago Bearsia vuosina 2000–2013. Urlacher valittiin vuonna 2018 Pro Football Hall of Fameen.
Urlacher valittiin urallaan kahdeksan kertaa NFL:n tähdistöotteluun Pro Bowliin ja neljästi All Pro -kentälliseen. Hän oli yksi NFL:n tehokkaimmista tukimiehistä. Urlacher palkittiin tulokaskaudella 2000 palkinnolla NFL Defensive Rookie of the Year Award (NFL:n vuoden paras puolustuksen tulokaspelaaja), sekä kaudella 2005 palkinnolla NFL Defensive Player of the Year Award (NFL:n vuoden paras puolustuksen pelaaja). Hänestä tuli viides pelaaja kautta aikojen, joka on voittanut molemmat palkinnot.
Ura

Brian Urlacher aloitti yliopistosarjassa takapuolustajana New Mexicon yliopiston riveissä 1996, mutta hän ei saanut alkuvuosina paljon peliaikaa. 1990-luvun lopussa hän sai lisää peliaikaa ja hän nousi joukkueessa suurempaan rooliin. Vuoden 2000 NFL:n varaustilaisuudessa Chicago Bears varasi Urlacherin ensimmäisen kierroksen yhdeksäntenä pelaajana.
Chicago Bearsin puolustuksen valmentajat sijoittivat Urlacherin uudelle pelipaikalle tukimieheksi. Hän nousi heti ensimmäisenä NFL-kautenaan Bearsin avauskokoonpanoon ja kauden päätteeksi hänet palkittiin vuoden parhaana puolustuksen tulokaspelaajana ja hänet kutsuttiin ensimmäistä kertaa Pro Bowl -otteluun helmikuussa 2001. Seuraavan kahden kauden aikana Urlacher vakiinnutti paikkansa yhtenä sarjan tehokkaimmista tukimiehistä ja hänet valittiin Pro Bowliin molempina vuosina.
Kaudella 2005 hänet palkittiin vuoden parhaana puolustuksen pelaajana ja hänet valittiin taas Pro Bowliin. Kauden 2006 päätteeksi Urlacher valittiin NFC:n aloittavaksi tukimieheksi Pro Bowliin, mutta hän päätti olla pelaamatta jalkavamman takia.
Urlacher edusti Bearsia kolmetoista kautta. Kauden 2012 jälkeen hänen sopimuksensa oli katkolla, eikä Bears ja Urlacher päässeet uudesta sopimuksesta yhteisymmärrykseen. Ilman sopimusta jäänyt Urlacher ilmoitti lopettavansa uransa keväällä 2013.
Aiheesta muualla

Kuvia tai muita tiedostoja aiheesta Brian Urlacher Wikimedia Commonsissa
Viralliset NFL-tilastot (englanniksi)
Blacklist (televisiosarja)

| Blacklist> The Blacklist |
| --- | --- |

Tyyli:  rikosdraama
Kestoaika:  45 minuuttia
Luoja(t):  Jon Bokenkamp
Pääosissa:   James Spader  Megan Boone  Diego Klattenhoff  Ryan Eggold  Parminder Nagra  Harry Lennix  Amir Arison  Mozhan Marnò  Hisham Tawfiq 
Alkuperämaa:  Yhdysvallat
Alkuperäiskieli:  englanti
Verkko:  NBC (Yhdysvallat)
Esitetty:  23. syyskuuta 2013  – 13. heinäkuuta 2023
Tuotantokausia:  10
Jaksoja:  218 (luettelo jaksoista)
Tuotanto
Tuottaja(t):  Anthony Sparks
Vastaava(t) tuottaja(t):   Jon Bokenkamp  John Davis  John Eisendrath  John Fox  Joe Carnahan  James Spader 
Ohjaaja(t):  Joe Carnahan (pilotti)
Käsikirjoittaja(t):  Brandon Margolis Brandon Sonnier
Säveltäjä(t):   Dave Porter  James S. Levine 
Kuvaaja(t):   Frank Prinzi  Arthur Albert  Michael Caracciolo  Yasu Tanida 
Tuotantoyhtiö(t):   Davis Entertainment  Universal Television  Sony Pictures Television  Open 4 Business Productions 
Seuraaja:  The Blacklist: Redemption
Aiheesta muualla
Virallinen sivusto
IMDb 
Blacklist (The Blacklist) on yhdysvaltalainen rikosdraamasarja, jonka pääosia näyttelevät James Spader ja Megan Boone. Yhdysvalloissa sarjaa alettiin esittää syyskuussa 2013.  Suomessa TV5 aloitti sarjan ensimmäisen tuotantokauden esittämisen 4. maaliskuuta 2014.
Sarja on katsottavissa Suomessa kahdessa eri suoratoistopalvelussa; Netflixissä ja Viaplayssa.
Sarjan viimeinen, 10. tuotantokausi alkoi Yhdysvalloissa 26. helmikuuta 2023 ja Suomessa 27. helmikuuta 2023.
Juoni

Sarja kertoo FBI-agentti Elizabeth Keenin (Megan Boone) ja pahamaineisen rikollisen, Raymond ”Red” Reddingtonin (James Spader), yhteistyöstä heidän etsiessään ja ottaessaan kiinni mustan listan (engl. blacklist) rikollisia.
Juoni > Rooleissa

| 0 | 1 | 2 |
| --- | --- | --- |
|  James Spader  | … |  Raymond Reddington   |
|  Megan Boone  | … |  Elizabeth Keen   |
|  Diego Klattenhoff  | … |  Donald Ressler   |
|  Ryan Eggold  | … |  Tom Keen   |
|  Parminder Nagra  | … |  Meera Malik   |
|  Harry Lennix  | … |  Harold Cooper   |
|  Amir Arison  | … |  Aram Mojtabai   |
|  Mozhan Marnò  | … |  Samar Navabi   |
|  Hisham Tawfiq  | … |  Dembe Zuma   |
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 22 | 23. syyskuuta 2013 | 12. toukokuuta 2014 |
|  | 2 | 22 | 22. syyskuuta 2014 | 14. toukokuuta 2015 |
|  | 3 | 23 | 1. lokakuuta 2015 | 19. toukokuuta 2016 |
|  | 4 | 22 | 22. syyskuuta 2016 | 18. toukokuuta 2017 |
|  | 5 | 22 | 27. syyskuuta 2017 | 16. toukokuuta 2018 |
|  | 6 | 22 | 3. tammikuuta 2019 | 17. toukokuuta 2019 |
|  | 7 | 19 | 4. lokakuuta 2019 | 15. toukokuuta 2020 |
|  | 8 | 22 | 13. marraskuuta 2020 | 23. kesäkuuta 2021 |
|  | 9 | 22 | 21. lokakuuta 2021 | 27. toukokuuta 2022 |
|  | 10 | 22 | 26. helmikuuta 2023 | 13. heinäkuuta 2023 |
Vastaanotto

Blacklist on saanut Internet Movie Databasessa arvosanaksi 8.0/10. Rotten Tomatoes -prosentti on 91.
Blacklist on saanut myös korkeat katsojaluvut Yhdysvalloissa.
James Spader oli roolistaan ehdolla Golden Globe -palkinnon saajaksi kategoriassa paras miespääosa televisiosarjassa.
Sisarsarja

14. toukokuuta 2016 NBC tilasi Blacklistille sisarsarjan nimeltä The Blacklist: Redemption. Sen pääosia esittävät Famke Janssen ja Ryan Eggold. Sarjan esittäminen aloitettiin Yhdysvalloissa NBC-kanavalla 23. helmikuuta 2017. Se ei saanut niin paljon katsojia, mitä toivottiin ja sarja lopetettiin yhden tuotantokauden jälkeen.
Aiheesta muualla

Viralliset NBC:n sivut sarjalle
Blacklist Internet Movie Databasessa (englanniksi)
Aune Ylppö

Aune Anna-Liisa Ylppö (21. tammikuuta 1900 Akaa – 12. helmikuuta 1980 Helsinki) oli suomalainen hammaslääketieteen tutkija ja professori. Hän oli arkkiatri Arvo Ylpön sisar. Aune Ylppö syntyi Akaassa 12-lapsiseen maanviljelijäperheeseen.
Hän kirjoitti ylioppilaaksi ja muutti Helsinkiin opiskelemaan vuonna 1918. Hän valmistui hammaslääketieteen kandidaatiksi vuonna 1922, lisensiaatiksi vuonna 1924 ja tohtoriksi vuonna 1934. Hammaslääketieteestä oli hänen opiskeluaikanaan tulossa naisten oppiaine. Hammaslääkäreistä oli jo 1930-luvulla kaksi kolmasosaa naisia, mutta tutkijoina heitä oli vähän. Aune Ylppö oli vasta toinen hammaslääketieteessä väitellyt naispuolinen vuonna 1934. Tämän vuoksi Ylppö perusti 1940-luvulla Naishammaslääkäriyhdistyksen naisten keskinäiseksi verkostoksi ja jatkokoulutusorganisaatioksi. Hän toimi sen puheenjohtajana kymmenen vuotta.
Aune Ylppö oli ensimmäisiä hammaslääketieteen tutkijoita, joka hyödynsi röntgenkuvausta jo väitöskirjassaan. Hän erikoistui suu- ja kitalakihalkioisten potilaiden proteesioppiin. Jatkosodan aikana hän alkoi ensimmäisenä Suomessa kiinnittää huomiota hammasproteesin aiheuttamiin puheongelmiin ja niiden lievittämiseen.
Aune Ylppö työskenteli Helsingin yliopiston hammaslääketieteen laitoksella aluksi assistenttina, vuosina 1934–1945 proteesiopin apulaisopettajana ja vuosina 1944–1968 dosenttina. Hän myös luennoi kesäkursseilla ja antoi historiallis-kielitieteellisessä osastossa opetusta fonetiikan opiskelijoille.
Aune Ylppö osallistui lukuisiin kansainvälisiin konferensseihin, ja hänet kutsuttiin niihin pitämään esitelmiä ja opettamaan muun muassa Tanskaan. Hänelle tarjottiin mahdollisuutta siirtyä tutkijaksi ulkomaisiin tutkimuskeskuksiin, mutta hän ei veljensä Arvo Ylpön tapaan halunnut jättää kotimaataan. Ylppö kirjoitti aikakauslehtiin hammashoidosta lukuisia yleistajuisia artikkeleita, jotka käsittelivät muun muassa veden fluoraamista reikiintymisen ehkäisemiseksi.
Aune Ylppö sai professorin arvonimen vuonna 1964. Hänen harrastuksiinsa kuuluivat öljyvärimaalaus, kaukomatkat ja kaitafilmaus. Ylppö kuoli 80-vuotiaana vuonna 1980 ja lahjoitti testamentillaan omaisuutensa Lääkäriseura Duodecimille ja Suomen Hammaslääketieteen Seuralle.
Arkalochórin maanjäristys 2021

| Arkalochórin maanjäristys 2021 |
| --- | --- |
 Maanjäristyksen intensiteettikartta.
Päivämäärä:  27. syyskuuta 2021
Aika:  9.17.21 (paikallista aikaa) 6.17.21 (UTC)
Magnitudi:  6,0 (Mw)
Intensiteetti:  VIII
Syvyys:  8 km
Episentrumin sijainti:  35°6′30″N, 25°17′36″E
Maat, joihin vaikutukset ulottuivat:  Kreikka
Henkilövahingot:  1 kuollut 20 loukkaantunutta
Arkalochórin maanjäristys 2021 oli maanjäristys, joka tapahtui Kreikassa 27. syyskuuta 2021 kello 9.17.21 paikallista aikaa. Sen keskus sijaitsi Kreetalla lähellä Arkalochórin kaupunkia, noin 28 kilometriä eteläkaakkoon Iraklionista. Maanjäristyksen magnitudi oli 6,0 (aikaisemmassa arviossa 5,8) ja intensiteetti VIII, ja se tapahtui noin 8 kilometrin syvyydessä.
Maanjäristyksen tuhoja Archontikón kylässä.
Maanjäristys aiheutti tuhoja erityisesti Minóa Pediádan kunnan alueella. Järistyksessä kuoli yksi ihminen, kun Arkalochórin kunnostettavana ollut Profeetta Elian (Profítis Ilías) kirkko romahti. Ainakin 20 ihmistä loukkaantui ja yli 1 300 asuinrakennusta tuli asuinkelvottomiksi. Pahiten kärsineellä alueella järjestettiin hätämajoitusta telttoihin 2 500 hengelle. Maanjäristys tunnettiin laajasti eri puolilla Kreetaa ja myös ainakin Santorínilla ja muilla Kykladeilla.
Maanjäristys tapahtui aiemmin tuntemattomassa paikallisessa siirroksessa ja sen voimakkuus tuli siksi yllätyksenä. Toisaalta samalla alueella oli järissyt pienemmässä määrin jo neljä kuukautta ennen 27. syyskuuta järistystä. Pääjäristystä seurasi lukuisia jälkijäristyksiä, joista vielä samana päivänä ainakin kymmenen ylitti magnitudin 3,5. Suurin jälkijäristys oli 5,3 magnitudia kello 7.48 seuraavana aamuna 28. syyskuuta.
Edeltävän sadan vuoden aikana samalla alueella on tapahtunut 33 yhtä voimakasta tai voimakkaampaa maanjäristystä. Järistys on samalla ajanjaksolla voimakkain, joka tapahtui lähellä saaren pääkaupunkia Iraklionia. Vain pari viikkoa järistyksen jälkeen tapahtui voimakkaampi Lasíthin maanjäristys.
Aiheesta muualla

Kuvia tai muita tiedostoja aiheesta Arkalochórin maanjäristys 2021 Wikimedia Commonsissa
Bofors 57 Mk3

Hämeenmaa-luokan miinalaiva, miinalaiva Uusimaan Bofors 57 mm/70 SAK Mk1 keulatykki.
Bofors 57 Mk3 (Yhdysvalloissa 57 mm Mk110) on Boforsin (nyk. BAE Systems Bofors AB, osa BAE Systems -konsernia) kehittämä laivatykki. Tykkiä käytetään Suomessa Hamina-luokan ohjusveneissä. Vanhempi malli Bofors 57 Mk1 on käytössä Hämeenmaa-luokan miinalaivoilla.
Mk3 on yleistykki, jota voidaan käyttää maa-, meri- ja ilmamaaleja vastaan.
Aseella voi ampua erityyppisiä ammuksia, myös ohjelmoitavia 3P-ammuksia (Pre-fragmented, Programmable, Proximity).
Samanaikaisesti voi olla ladattuna kahta eri ammustyyppiä, joita voidaan vaihtaa keskenään milloin tahansa.
Tykki toimii kauko-ohjatusti, varatoimintona gyroskooppistabiloitu paikallinen ohjaus.
Tietokoneohjattu air burst -sarjatulitoiminto mahdollistaa mm. ohjusten torjunnan. Mk.1 on pääpiirtein vastaava, kuin Mk.3, mutta siitä puuttuu joitakin ominaisuuksia, kuten automaattinen ammussyöttö ja 3P ammukset.
Tekniset tiedot

kaliiperi 57 mm
tulinopeus 220 ls/min
aseeseen voi kerralla olla ladattuna 120 ammusta
lähtönopeus 1 035 m/s
kantama 17 000 m
tehokas ampumaetäisyys ilmamaaliin 6 000 m
aika lepotilasta tulenavaukseen 2,2 s
paino 7 500 kg
Aiheesta muualla

Naval Techology: Bofors Defence - Naval Guns and Programmable Ammunition
BAE Systems: Bofors
BAE Systems: Bofors 57mm MK3 Naval Gun System (Arkistoitu – Internet Archive)
Rannikon Puolustaja 3/2002: Bofors 57 L70 Mk3 uusi "viisseiska" enemmän kuin gap-filler (Arkistoitu – Internet Archive)
Angels of Distress

| Angels of Distress Shape of Despair |
| --- | --- | --- |

Studioalbumin tiedot
 Äänitetty : huhti–heinäkuu 2001 Hellhole Studio
 Julkaistu: 2001
 Tuottaja(t): Antti Lindell, Jarno Salomaa, Kaide Hinkkala
 Tyylilaji: funeral doom
 Kesto: 54.56
 Levy-yhtiö: Spikefarm Records
Shape of Despairin muut julkaisut
| Shades of... 2000 | Angels of Distress 2001 | Illusion's Play 2004 |
Angels of Distress on suomalaisen funeral doom -yhtyeen Shape of Despairin toinen studioalbumi. Se on julkaistu vuonna 2001 levymerkillä Spikefarm Records.
Kappaleet

Kaikki kappaleet säveltänyt ja sanoittanut Jarno Salomaa.
Fallen – 6.09
Angels of Distress – 9.44
Quiet These Paintings Are – 14.40
...to Live for My Death... – 17.22
Night's Dew – 7.01 (Instrumentaali)
Kokoonpano

Pasi Koskinen – laulu
Nathalie Safrosskin – laulu
Jarno Salomaa – soolokitara, syntetisaattori
Tomi Ullgrén – rytmikitara, basso
Samuel Ruotsalainen – rummut
Toni Raehalme – viulu
Aiheesta muualla

Albumi Angels of Distress Encyclopaedia Metallum -sivustolla (englanniksi)
Angels of Distress discogs.com -sivustolla
Shape of Despair
| --- | --- |
Studioalbumit:   Shades of...  Angels of Distress  Illusion's Play  Monotony Fields  Return to the Void 
Kokoelmat:   Shape of Despair 
EP:t:   Written in My Scars
Ateenan akatemia

Ateenan Akatemian rakennus, edustalla Platonin (vasemmalla) ja Sokrateen patsaat.
Ateenan akatemia (kreik. Ακαδημία Αθηνών, Akadimía Athinón) on Kreikan kansallinen akatemia, joka toimii Ateenassa. Se on perustettu vuonna 1926. Akatemian tehtävänä on tukea ja edistää tieteitä ja taiteita. Se muun muassa järjestää ja rahoittaa tutkimusprojekteja, harjoittaa yhteistyötä muiden maiden akatemioiden kanssa sekä vaikuttaa tiedepolitiikan alalla. Akatemian jäsenet ovat eri tieteiden ja taiteiden edustajia.
Akatemian rakennus sijaitsee Ateenan keskustassa Akadimían kaupunginosassa Panepistimíou-kadulla. Sen on suunnitellut Theofil Hansen vuonna 1859 ja se valmistui vuonna 1885. Ennen nykyisen akatemian perustamista rakennus oli aiemman niin kutsutun Sinaían akatemian käytössä. Rakennus on osa Theofil ja Christian Hansenin suunnittelemaa trilogiaa, johon kuuluvat myös viereiset Ateenan yliopiston päärakennus sekä Kreikan kansalliskirjasto. Rakennus edustaa uusklassista arkkitehtuuria ja jäljittelee antiikin Ateenan joonialaisen tyylin rakennuksia. Se on yksi Ateenan tunnetuimmista maamerkeistä.
Rakennus on koristeellinen, ja sen edustalla on useita kuvapatsaita. Pääsisäänkäynnille johtavan portaikon sivuilla ovat ateenalaisten filosofien Sokrateen ja Platonin patsaat. Pääsisäänkäynnin kummallakin puolella olevien korkeiden pylväiden päissä ovat puolestaan viisaudenjumalatar Athenen ja runotaiteiden jumalan Apollonin patsaat.[lähde? ]
| 0 | 1 | 2 |
| --- | --- | --- |
| Athene | Ateenan akatemian rakennus | Apollon |
Aiheesta muualla

Ακαδημία Αθηνών - Academy of Athens. Akatemian verkkosivut. (kreikaksi) (englanniksi)
Kuvia tai muita tiedostoja aiheesta Ateenan Akatemia Wikimedia Commonsissa
Angels of Babylon

| Angels of Babylon> Tiedot |
| --- | --- |
Tyylilaji:  heavy metal
Kotipaikka:  Yhdysvallat
Laulukieli:  englanti
Jäsenet:  Kenny "Rhino" Earl, laulu, rummut   Ethan Brosh, kitara   David Ellefson, basso  
Entiset jäsenet:  David Fefolt, laulu  
Infobox OKNimi-testi OK: 
Angels of Babylon on yhdysvaltalainen heavy metal -yhtye. Yhtyeessä soittaa mm. entinen Manowar-rumpali Kenny "Rhino" Earl sekä  Megadethin alkuperäinen basisti David Ellefson.
Jäsenet > Nykyiset

Rhino – laulu, rummut
Ethan Brosh – kitara
David Ellefson – bassokitara
Jäsenet > Entiset jäsenet

David Fefolt – laulu
Julkaisut

Kingdom of Evil (2010,  Metal Heaven)
Thundergod (2013,  Scarlet Records)
Bir Zeit

| Bir Zeit |
| --- | --- |
 Näkymä kohti kaupunkia.
 Bir Zeit
 Koordinaatit: 31°58′20″N, 35°11′44″E 
Valtio:  Palestiina
Kuvernoraatti:  Ramallah ja al-Bireh
Väkiluku (2016)  (arvio):  5 796
Infobox OKVirheellinen NIMI-arvo: 
Bir Zeit tai Birzeit (arab. بيرزيت‎, Bīrzayt) on kaupunki Palestiinan Länsirannalla. Sen asukasluku oli vuonna 2016 arviolta 5 796. Kaupungissa sijaitsee Birzeitin yliopisto.
Maantiede

Bir Zeit sijaitsee Palestiinan Länsirannalla Ramallah’n ja al-Bireh’n kuvernoraatissa. Ramallah’n kaupunki sijaitsee noin 7,5 kilometriä etelään. Naapuripaikkakuntia ovat Jifna ja Ein Siniya idässä, Atara pohjoisessa, Burham, Kobar ja al-Zaytuneh lännessä sekä Abu Qash etelässä. Bir Zeitin korkeus merenpinnasta on noin 788 metriä.
Vuoden keskimääräinen lämpötila on 16 °C. Vuotuinen sadanta on noin 698 mm.
Historia

Bir Zeit on perustettu virallisesti vuonna 1600. Kylän nimi Bir Zeit tarkoittaa vapaasti kääntäen ”öljykaivoa”. Nimi viittaa oliiviöljyn varastoihin paikkakunnalla. Vuonna 1882 sitä kuvailtiin keskikokoiseksi kristityksi kyläksi, jonka maamerkki oli latinalainen kirkko.
Väestö

Bir Zeitin asukasluku oli Palestiinan tilastokeskuksen vuoden 2016 arvion mukaan 5 796. Vastaava lukema vuonna 2007 oli 4 468. Paikalla on neljä moskeijaa ja kolme kirkkoa.
Bir Zeitissa sijaitsee Birzeitin yliopisto, joka sai alkunsa tyttökouluna vuonna 1924. Koulu on yksi Palestiinan johtavista yliopistoista. Yliopiston vieressä sijaitsee Palestiinalaismuseo.
Katukuvaa historiallisessa keskuksessa.
Birzeitin yliopisto.